Qubalıbalaoğlan

Qubalıbalaoğlan — Azərbaycan Respublikasının Hacıqabul rayonunun Qubalıbalaoğlan kənd inzibati ərazi dairəsində kənd. Bakı şəhərindən 80 km qərbdə yerləşən yaşayış məskəni dəniz səviyyəsindən 51 metr yüksəklikdədir. Hacıqabul rayonundan məsafəsi 13.8 km-dir. Kənd Udulu, Rəncbər kəndləri ilə qonşudur.

 Tarixi 
Hacıqabul rayonunun ən qədim kəndlərindən biridir. Təbii şəraiti fiziki coğrafi quruluşu kəndi daha qorunacaqlı bir məskənə çevirdiyi üçün insanlar burda məskunlaşmışlar. Kəndin əsası minilliyin əvvəllərində qoyulmuşdur. Kənd Pirsaatcayın üzərində yerləsir. Kəndin yaxinlığında XII əsr tarixi abidə "Pirhüseyn xanəgahı" yerləşir. Xanəgah təmirdən sonra yeni çəkilən yol vasitəsilə dahada çox ziyarətçi və turist qəbul etməyə başlamışdır. Kənd 1918-ci ildə erməni daşnak silahlı hücumuna məruz qalmış və 535 nəfər (250 kişi, 150 qadın, 135 uşaq) qətlə yetirilmişdir. Həmçinin, Qubalı Balaoğlan kəndi uğrunda gedən döyüşlərdə Qafqaz İslam Ordusunun 12 nəfər əsgəri şəhid oldu: 6 türk və 6 azərbaycanlı döyüşçü bu kənddə torpağa tapşırıldı. Kənddən 10 nəfər Qafqaz İslam Ordusuna qoşuldu.Kərbəlayi Həsən kişi onbaşı idi, Nuru Paşa ona medal vermiş, namaz xalçası,mücrü və xəncər bağışlamışdır.

2016-cı ildə Türkiyə Cümhuriyyətinin Azərbaycan Respublikasındakı səfirliyinin maliyyə yardımı ilə kənddəki Türk şəhid məzarı üzərində abidə ucaldılmışdır.

 Toponimikası 
Pirsaat çayının sahilində, düzənlikdədir. Əsl adı Qubalı Ərəb Balaoğlan olmuşdur. Ərəb Balaoğlan XIX əsrin ortalarında Muğanda ərəb mənşəli tayfalardan biri idi. Oykonimdəki qubalı sözü əslində kufali sözünün təhrif olunmuş formasıdlr. Ərəb işgalları dövründə (VII əsr) İraqın Küfə mahalından Azərbaycana köçürülmüs əhali kufəli adlanmış sonralar təhrif olunaraq, qubalı şəklinə düşmüşdür.Azərbaycan Toponimlərinin Ensiklopedik Lüğəti. Azərbaycan Milli Elmlər Akademiyası. Nəsimi adına Dilçilik İnstitutu. Şərq-qərb Bakı-2007. səh.427

 Əhalisi 
2009-cu ilin siyahıyaalınmasına əsasən kənddə 2715 nəfər əhali yaşayır. 2013-cü ilin may ayına olan məlumata əsasən kənd əhalisi 2865 nəfərdir. Əhalinin əksər hissəsi kənd təsərrüfatı ilə məşğul olur.Zaman qəzeti, 2 may 2013-cü il tarixli buraxılışı, "Bölgə" yarımbaşlığı, səhifə 6Hacıqabul rayon İcra Hakimiyyəti: Xəbərlər: Qubalıbalaoğlan kəndinə içməli suyun verilməsi , yayınlanma tarixi: 2013–04-30

 Abidələri 
Pirsaat xanəgahı, Pirsaatçay xanəgahı və ya Pir Hüseyn xanəgahı – Qubalıbalaoğlan kəndi ərazisində yerləşən XI – XII əsrlərə aid sufi xanəgahı.

 Din 
Kənddə Qubalıbalaoğlan kənd məscidi dini icması fəaliyyət göstərir.MÜSƏLMAN DİNİ İCMALAR — 2016-cı ildə qeydiyyatdan keçənlər . scwra.gov.az 

 Telekomnikasiya və rabitə 
Kənddə poçt mərkəzi 2007-ci ildə açılmışdır. Kənd ərazisinin bəzi hissələrinə telefon xəttləri çəkilmişdir lakin tam olaraq yekunlaşdırılmamışdır.

 Əkin sahələri 
Kənd ərazisində Pirsaat su anbarı 1960-cı ildən sonra inşa olunmuşdur. 1964-cü ildə anbar istifadəyə verilmişdir. Kənd təsərrüfatında bağçılıq, bostançılıq və taxılçılıq əsas yer tutur. Ərik,nar,heyva,əncir,armud əsas yetişdirilən meyvələrdir. Kəndin əkin sahələri Pirsaat su anbarına toplanan suyun hesabına suvarılır. Yay aylarında quraqlıqlar yaşanır.SOS! Pirsaat su anbarı quruyub . lent.az 13.09.2014. 

 Həmçinin bax 
 Hacıqabul rayonu

 Xarici keçidlər 
 Azərbaycan Respublikası Hacıqabul Rayon İcra Hakimiyyətihttp
 https://www.google.com/maps/@40.1233033,49.0575168,4474m/data=!3m1!1e3

 İstinadlar 

Kateqoriya:Hacıqabul rayonunun kəndləri